B. Bugár, podpredseda NR SR: (2004-09-23):
V. Horák, poslanec: Ďakujem, pán predsedajúci, za slovo. Pán podpredseda vlády, vážené dámy, vážení páni, dovolím si predložiť pozmeňujúci návrh, ktorý vzišiel z diskusie odbornej verejnosti, štátnej správy, ministerstva financií, ministerstva školstva a takisto poslancov Národnej rady. Tento pozmeňujúci návrh komplexne rieši problematiku financovania základných škôl, umeleckých škôl súkromných aj materských škôl. Takže predkladám jeho znenie. V článku I navrhujeme vykonať tieto zmeny: V § 2 sa slová „70,9 %“ nahrádzajú slovami „70,3 %“. V § 3 sa slová „27 %“ nahrádzajú slovami „23,5 %“. Odôvodnenie: Navrhovaným znením sa upravuje základňa z dôvodu financovania neštátnych základných umeleckých škôl a neštátnych školských zariadení zo štátneho rozpočtu. V článku III navrhujeme vykonať tieto zmeny: 1. Doterajší bod 1 až 7 sa vypúšťajú. 2. Vkladajú sa nové body 1 až 3, ktoré znejú: 1. § 1 vrátane nadpisu znie: „§ 1 Úvodné ustanovenia (1) Tento zákon upravuje financovanie škôl, ktoré tvoria sústavu základných a stredných škôl1), financovanie stredísk praktického vyučovania2), základných umeleckých škôl3) podľa odseku 4 a financovanie školských zariadení4) podľa odseku 5, ktoré sú zaradené do siete podľa osobitného predpisu5) (ďalej len „regionálne školstvo“). (2) Právo na bezplatné vzdelanie zaručuje Slovenská republika občanom v školách zriaďovaných podľa osobitných predpisov6) (ďalej len „štátna škola“), pre ktoré sa zo štátneho rozpočtu podľa tohto zákona a) zabezpečuje financovanie výchovno-vzdelávacieho procesu, prevádzky, riešenia havarijných situácií, rekonštrukcií a modernizácií školských objektov a ich vybavenia, b) prispieva na financovanie rozvoja. (3) Štát zabezpečuje financovanie súkromných škôl a cirkevných škôl7) okrem súkromných, základných umeleckých škôl a cirkevných základných umeleckých škôl (ďalej len „neštátna škola“) zo štátneho rozpočtu rovnako ako pri štátnych školách (§ 4), ak tento zákon neustanovuje inak. (4) Štát zabezpečuje zo štátneho rozpočtu financovanie výchovno-vzdelávacieho procesu a prevádzky súkromných základných umeleckých škôl a cirkevných základných umeleckých škôl7) (ďalej len „neštátna základná umelecká škola“). (5) Štát prispieva zo štátneho rozpočtu na financovanie a) školských zariadení podľa osobitného predpisu10) v zriaďovateľskej pôsobnosti krajských školských úradov (ďalej len „štátne školské zariadenie“), b) súkromných školských zariadení a cirkevných školských zariadení11) vrátane (ďalej len „neštátne školské zariadenie“). (6) V základných umeleckých školách, neštátnych školách a v neštátnych školských zariadeniach sa vzdelávanie a ďalšie služby môžu poskytovať za úhradu12). (7) Tento zákon sa nevzťahuje na školy v pôsobnosti Ministerstva vnútra Slovenskej republiky, školy v pôsobnosti Ministerstva spravodlivosti Slovenskej republiky a školy v pôsobnosti Ministerstva obrany Slovenskej republiky. Tento zákon sa tiež nevzťahuje na základné umelecké školy zriaďované podľa osobitných predpisov8) (ďalej len „verejná základná umelecká škola“) a školské zariadenia9) v pôsobnosti obcí a vyšších územných celkov (ďalej len „verejné školské zariadenie“).“ 2. V poznámke pod čiarou k odkazu 6 sa citácia „§ 10 ods. 5 písm. a), b), c), e) až h) zákona č. 596/2003 Z. z.“ nahrádza citáciou „§ 10 ods. 5 písm. a), b), d) až g) a i) zákona č. 596/2003 Z. z. v znení zákona č. .../2004 Z. Z.“ (skrátená citácia zákona o rozpočtovom určení výnosu dane z príjmov územnej samosprávy a o zmene a doplnení niektorých zákonov). 3. Poznámka pod čiarou k odkazu 10 znie: „10) § 10 ods. 5 písm. c), h) j) až m) zákona č. 596/2003 Z. z. v znení zákona č. .../2004 Z. z.“ (skrátená citácia zákona o rozpočtovom určení výnosu dane z príjmov územnej samosprávy a o zmene a doplnení niektorých zákonov). Odôvodnenie bodu: Zrušenie kapitoly Súrny finančný vzťah a poskytovania dotácií na výkon samosprávnych funkcií jej prostredníctvom si vyžaduje zmeny na viacerých miestach § 1. 3. Doterajší bod 11 sa nahrádza bodom, ktorý znie: § 3 ods. 1 znie: „(1) Financovanie regionálneho školstva zo štátneho rozpočtu sa uskutočňuje prostredníctvom kapitoly ministerstva. V kapitole ministerstva sú samostatne rozpočtované finančné prostriedky určené na financovanie školstva v podmienkach obcí podľa štruktúry týchto prostriedkov definovanej v odseku 2.“ Odôvodnenie: Odstránenie nedostatku predloženého návrhu, v ktorom sa opomenula tu navrhovaná úprava spočívajúca vo vypustení zmienky o kapitole Súhrnný finančný vzťah. 4. V § 3 ods. 3 znie: „(3) Finančné prostriedky na účely podľa ods. 2 písm. a), d) a e) prideľuje ministerstvo zriaďovateľom štátnych škôl a štátnych školských zariadení podľa § 4 a 5. Finančné prostriedky na účely podľa odseku 2 písm. c) až e) prideľuje ministerstvo zriaďovateľom neštátnych škôl, neštátnych základných umeleckých škôl a neštátnych školských zariadení podľa § 6.“ Odôvodnenie: Technická zmena vyplývajúca z doplnenia nového písmena b) do odseku 2. 5. V § 3 ods. 5 sa slová „e) a f)“ nahrádzajú slovami „f) a g)“. Odôvodnenie: Technická zmena vyplývajúca z doplnenia nového písmena b) do odseku 2. 6. § 3 ods. 7 sa vypúšťa. Odôvodnenie: Odstránenie nedostatku predloženého návrhu, v ktorom sa opomenula tu navrhovaná úprava. 7. Doterajší bod 15 sa nahrádza bodom, ktorý znie: x. § 5 vrátane nadpisu znie: „§ 5 Financovanie štátnych školských zariadení (1) Rozpis finančných prostriedkov zriaďovateľom štátnych školských zariadení vychádza z objemov finančných prostriedkov určených pre jednotlivé školské zariadenia. (2) Objemy finančných prostriedkov podľa odseku 1 pre štátne školské zariadenia podľa osobitného predpisu23) sa určujú ako pre štátne školy podľa § 4 ods. 2 až 6. (3) Pri určovaní objemu finančných prostriedkov podľa odseku 1 pre štátne školské zariadenia okrem zariadení podľa osobitného predpisu23) sa vychádza z počtu detí, žiakov alebo chovancov, ktorým príslušné zariadenie poskytuje služby a náročnosti na personálne a prevádzkové zabezpečenie činnosti zariadenia, alebo z rozsahu poskytovaných služieb.“ Odôvodnenie: Odstránenie nedostatku predloženého návrhu, v ktorom sa opomenula tu navrhovaná úprava. 8. V poznámke pod čiarou k odkazu 23 sa vypúšťajú slová „§ 6 ods. 2 písm. a) a § 9 ods. 2 písm. a) zákona č. 596/2003 Z. z.“. Odôvodnenie: Vypustenie odkazu na verejné základné umelecké školy. 9. V § 6 ods. 1 sa vypúšťa posledná veta. Odôvodnenie: Zo zákona sa vypúšťa pôvodný § 4 ods. 18, na ktorý táto veta odkazuje. 10. V § 6 ods. 2 znie: „(2) Pri financovaní neštátnych základných umeleckých škôl a neštátnych školských zariadení podľa osobitného predpisu23) z prostriedkov kapitoly ministerstva sa postupuje podľa § 5 ods. 1 a 2. Pri financovaní neštátnych školských zariadení okrem zariadení podľa osobitného predpisu23) z prostriedkov kapitoly ministerstva sa postupuje podľa § 5 ods. 1 a 3. Krajský školský úrad postupuje vo vzťahu k zriaďovateľom neštátnych základných umeleckých škôl a neštátnych školských zariadení podľa § 4 ods. 7 a 8.“ Odôvodnenie: Upresnenie určovania objemu finančných prostriedkov pre neštátne základné umelecké školy a neštátne školské zariadenia. 11. Doterajší bod 16 sa vypúšťa. Odôvodnenie: Údaje o verejných školských zariadeniach a verejných základných umeleckých školách sú potrebné na účely fiškálnej decentralizácie. 12. Za doterajší bod 18 sa vkladajú nové body, ktoré znejú: x. V § 8 ods. 2 sa za slová „neštátnych škôl“ vsúvajú slová „neštátnych základných umeleckých škôl“. Odôvodnenie: Odstránenie nedostatku predloženého návrhu, v ktorom sa opomenula tu navrhovaná úprava. x. V § 9 ods. 1 až 3 znejú: „(1) V období troch rokov odo dňa nadobudnutia účinnosti tohto zákona dostane každý zo zriaďovateľov štátnych škôl pri prideľovaní finančných prostriedkov podľa § 4 ods. 1, vychádza z objemu finančných prostriedkov na bežné výdavky prideleného štátnym školám zo štátneho rozpočtu v predchádzajúcom kalendárnom roku a z počtu žiakov v predchádzajúcom kalendárnom roku a v bežnom kalendárnom roku. Garantované minimum sa určí tak, aby objem finančných prostriedkov na bežné výdavky pripadajúci na jedného žiaka bol najmenej 95 % objemu pripadajúceho na 1 žiaka v predchádzajúcom kalendárnom roku. (2) V rozpočte na roky 2004, 2005 a 2006 sa každoročne vyčleňuje v kapitole ministerstva rezerva, ktorá je určená na prechodné zmierňovanie rozdielov vyplývajúcich z uplatňovania tohto zákona. Ministerstvo môže v rámci dohodovacieho konania so zriaďovateľom na základe jeho žiadosti v odôvodnených prípadoch upraviť v rámci rezervy objem zriaďovateľovi pridelených finančných prostriedkov. (3) Ministerstvo poskytne obciam zálohu na financovanie škôl do 10. januára kalendárneho roka najmenej vo výške očakávaného januárového rozpočtu bežných výdavkov škôl a školských zariadení.“ 13. Doterajšie body 19 až 21 sa vypúšťajú. Odôvodnenie: V nových podmienkach stráca aplikácia garantovaného minima na školské zariadenie opodstatnenie. To je všetko, ďakujem za pozornosť.